Document ID: /roh_data/filtered/fineweb-2-filterrobots_roh.jsonl.gz/11390

Ina da las dumondas è, sch‘i duess dar in referendum facultativ, cun il tal che decisiuns da la radunanza communala da grond‘impurtanza duessan ir a l’urna sch’in tschert dumber da votantas e votants pretenda quai. Per exempel pon quai esser midadas da leschas, il quint communal u la fixaziun dal pe da taglia. In’autra dumonda è sche la cumissiun da bajegiar duess survegnir daplirs dretgs da decider.
Parlament betg giavischà
A la radunanza d’orientaziun da glindesdi saira, ha la vischnanca da Surses plinavant infurmà ch’ella refusia d’introducir in parlament communal. En quest connex hai dà divers votums da votantas e votants che beneventassan in parlament. Dallas votantas e votants hai dà divers votums che beneventassan in parlamaint. Autras vuschs han dentant ditg ch'in parlament retardass bleras fatschentas e tut daventass bler pli cumplitgà. La revisiun parziala dalla constituziun communala duess ir en votaziun la premvaira da l’onn proxim.